**Մուրադ Դաուդովիչ Զեկոխ** (ռուս.՝ урат Даудович Зекох, հուլիսի 1, 1969(1969-07-01)), խորհրդային և ռուս ֆուտբոլիստ, կիսապաշտպան և հարձակվող, ֆուտբոլային մարզիչ։

Գործունեություն
---------------

### Ակումբային

Պրոֆեսիոնալ կարիերան սկսել է 1987 թվականին Նալչիկի «Սպարտակ» ակումբում՝ այդ մրցաշրջանում անցկացնելով մեկ խաղ։ 1989 թվականին շարունակել է ելույթները Մայկոպի «Դրուժբա» ակումբում, որի կազմում խաղացել է մինչև 1991 թվականը՝ այդ ընթացքում անցկացնելով 102 խաղ և խփելով 15 գոլ։ 1992 թվականի սկզբին տեղափոխվել է «Կուբան» ակումբ, որտեղ կատարել է իր նորամուտը բարձրագույն լիգայում՝ անցկացնելով 3 խաղ, սակայն ապրիլին վերադարձել է «Դրուժբա», որտեղ խաղացել է մինչև մրցաշրջանի ավարտը՝ անցկացնելով 32 խաղ և խփելով 9 գոլ առաջնությունում, ինչպես նափ 6 խաղ և 3 գոլ Ռուսաստանի գավաթի խաղարկությունում, ինչով օգնել է թիմին հասնել մրցաշարի 1/2 եզրափակիչ։

Հաջորդ մրցաշրջանում անցկացրել է 40 խաղ, որտեղ խփել է 9 գոլ առաջնությունում և 3 հանդիպում Ռուսաստանի գավաթի խաղարկությունում։ 1994 թվականին տեղափոխվել է Սոչիի «Ժեմչուժինա» ակումբ, որի կազմում անցկացրել է 13 խաղ առաջնությունում և 1 խաղ Գավաթի խաղարկությունում։ Հաջորդ մրցաշրջանում անցկացրել է 22 խաղ (որտեղ խփել է 1 գոլ) առաջնությունում և մեկը Գավաթի խաղարկությունում, ինչից հետո լքել է ակումբը։

1996 թվականի սկզբին տեղափոխվել է Իժևսկի «Գազովիկ Գազպրոմ» ակումբ, որի կազմում այդ մրցաշրջանում անցկացրել է 33 խաղ և խփել 3 գոլ առաջնությունում, ինչպես նաև ևս մեկ հանդիպում երկրի Գավաթի խաղարկությունում։ Հաջորդ մրցաշրջանում մասնակցել է 30 խաղի (որտեղ նույնպես խփել է 3 գոլ) առաջնությունում և մեկ խաղ Գավաթի խաղարկությունում։ 1998 թվականի սկզբին տեղափոխվել է Կեմերովոյի «Կուզբասս» ակումբ, որի կազմում հանդես է եկել մինչև օգոստոս՝ այդ ընթացքում անցկացնելով 14 խաղ և հեղինակելով 6 գոլ առաջնություն և անցկացնելով մեկ հանդիպում Գավաթի խաղարկությունում, ինչից հետո վերադարձել է «Գազովիկ» ակումբ, որտեղ խաղացել է մեկ մրցաշրջան, անցկացրել է 14 խաղ և խփել 1 գոլ։

Իժևսկում անցկացրած իր վերջին մրցաշրջանում Զեկոխը մասնակցել է 20 խաղի, որտեղ խփել է 2 գոլ առաջնությունում, ինչպես նաև մասնակցել Գավաթի խաղարկության մեկ հանդիպման, որտեղ հեղինակել է մեկ գոլ։ 2002 թվականին տեղափոխվել է «Նեմկո» ակումբ, որի կազմում առաջնությունում անցկացրել է 35 խաղ և խփել 2 գոլ, Գավաթի խաղարկությունում մասնակցել 2 խաղի։

2003 թվականին համալրել է Անապայի «Սպարտակ» ակումբի կազմը, որտեղ անցկացրել է 36 խաղ և խփել 2 գոլ։ Սակայն որոշ ֆինանսական դժվարությունների պատճառով ակումբը ժամանակավորապես հեռացել է ՊՖԼ-ից, ինչի պատճառով Զեկոխը 2004 թվականի մրցաշրջանն անցկացրել է սիրողական մակարդակում, ինչից հետ վերադարձել է պրոֆեսիոնալ ֆուտբոլ։ 2005-2006 թվականներին անցկացրել է երկու վերջին մրցաշրջանները մեծ ֆուտբոլում, առաջնությունում մասնակցել է 36 խաղի, որտեղ խփել է 5 գոլ, ինչպես նաև անցկացրել երեք հանդիպում երկրի գավաթի խաղարկության 2006/07 մրցաշրջանում, որտեղ խփել է մեկ գոլ։

### Մարզչական

Պրոֆեսիոնալ խաղացողի կարիերան ավարտելուց հետո զբաղվել է մարզչական գործունեությամբ, 2008 թվականին աշխատել է որպես «Դրուժբա» ակումբի մարզիչ Ադամ Նատխոյի օգնական, ապա 2009 թվականին եղել է Արմավիրի «Տորպեդո» ակումբի մարզիչ, իսկ 2010/2011 թվականներին եղել է Մայկոպի «Դրուժբա» ակումբի մարզիչ։ 2014 թվականի մարտին դարձել է Կուրգանինսկի «Օմեգա» ակումբի գլխավոր մարզիչ։

Ձեռքբերումներ
-------------

Ռուսաստան «Դրուժբա»
* *Ռուսաստանի գավաթի կիսաեզրափակչի մասնակից (1)* – 1992/93

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «Состав ФК «Кубань» в сезоне 1992 года» (ռուսերեն). klisf.info. Արխիվացված է օրիգինալից 2013 թ․ օգոստոսի 3-ին. Վերցված է 2010 թ․ ապրիլի 21-ին. `{{cite web}}`: Invalid `|url-status=404` (օգնություն)
3. ↑  «Состав ФК «Кузбасс» в сезоне 1998 года» (ռուսերեն). klisf.info. Արխիվացված է օրիգինալից 2013 թ․ հուլիսի 31-ին. Վերցված է 2010 թ․ ապրիլի 21-ին. `{{cite web}}`: Invalid `|url-status=404` (օգնություն)
4. ↑  «Официальная заявка ФК «Немком» на сезон 2002 года» (ռուսերեն). Официальный сайт ПФЛ. Արխիվացված է օրիգինալից 2002 թ․ հուլիսի 4-ին. Վերցված է 2010 թ․ ապրիլի 21-ին. `{{cite web}}`: Invalid `|url-status=404` (օգնություն)
5. ↑  Բացակայում են 2005/06 մրցաշրջանի տվյալները, երբ «Սպարտակ-ՈՒԳՊ»-ն անցկացրել է երկու հանդիպում։
6. ↑  «Официальная заявка ФК «Дружба» на сезон 2008 года» (ռուսերեն). Официальный сайт ПФЛ. Արխիվացված է օրիգինալից 2008 թ․ սեպտեմբերի 28-ին. Վերցված է 2010 թ․ ապրիլի 21-ին. `{{cite web}}`: Invalid `|url-status=404` (օգնություն)
7. ↑  «Официальная заявка армавирского «Торпедо» на сезон 2009 года» (ռուսերեն). Официальный сайт ПФЛ. Արխիվացված է օրիգինալից 2010 թ․ դեկտեմբերի 19-ին. Վերցված է 2010 թ․ ապրիլի 21-ին. `{{cite web}}`: Invalid `|url-status=404` (օգնություն)
8. ↑  «Официальная заявка ФК «Дружба» на сезон 2010 года» (ռուսերեն). Официальный сайт ПФЛ. Արխիվացված է օրիգինալից 2010 թ․ ապրիլի 13-ին. Վերցված է 2010 թ․ ապրիլի 21-ին. `{{cite web}}`: Invalid `|url-status=404` (օգնություն)

Արտաքին հղումներ
----------------

* Ֆուտբոլիստի էջը *FootballFacts.ru* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Sportbox.ru · Transfermarkt (խաղացող) · Transfermarkt (մարզիչ) |

 |